CELEX: 62017TN0357
Language: da
Date: 2017-06-06 00:00:00
Title: Sag T-357/17: Sag anlagt den 6. juni 2017 — Aide et Action France mod Kommissionen

14.8.2017   
            
            
               DA
            
            
               Den Europæiske Unions Tidende
            
            
               C 269/28
            
         Sag anlagt den 6. juni 2017 — Aide et Action France mod Kommissionen
   (Sag T-357/17)
   (2017/C 269/40)
   Processprog: fransk
   
      Parter
   
   
      Sagsøger: Aide et Action France (Paris, Frankrig) (ved advokat A. Le Mière)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse af 6. april 2017 og debetnota nr. 3241607987, modtaget den 8. august 2016, annulleres med de heraf følgende retsvirkninger.
            
         
               —
            
            
               Europa-Kommissionen tilpligtes at betale 8 000 EUR til Aide et Action France i henhold til artikel 134 i procesreglementet for Den Europæiske Unions Ret.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om sagsøgerens søgsmålsinteresse og søgsmålskompetence, for så vidt som afgørelsen af 6. april 2017 (herefter »den anfægtede afgørelse«) medfører retsvirkninger for sagsøgeren.
            
         
               2.
            
            
               Andet anbringende om den anfægtede afgørelses utilstrækkelige begrundelse, for så vidt som
               
                           —
                        
                        
                           afgørelsen tilsidesætter artikel 296 i traktaten om Den Europæiske Unions funktionsmåde (herefter »TEUF«) og artikel 41 i Den Europæiske Unions charter om grundlæggende rettigheder (herefter »chartret«)
                        
                     
                           —
                        
                        
                           afgørelsen ikke indeholder nogen klare og utvetydige faktiske og retlige elementer
                        
                     
                           —
                        
                        
                           Kommissionen indskrænker sig til at påberåbe sig kontraktmæssig misligholdelse, uden at anføre nogen kontraktbestemmelser, der gør det muligt at fastslå misligholdelsen, eller fremlægge noget bevis til fastsættelse af størrelsen af det påberåbte tilgodehavende
                        
                     
                           —
                        
                        
                           afgørelsen er utilstrækkelig begrundet, også henset til dens kontekst
                        
                     
                           —
                        
                        
                           undersøgelserne og sammendraget af de faktiske omstændigheder, udført af Det Europæiske Kontor for Bekæmpelse af Svig (OLAF), har ikke gjort det muligt for sagsøgeren at forstå, hvilke konsekvenser den trufne foranstaltning har for denne.
                        
                     
         
               3.
            
            
               Tredje anbringende om afslaget på aktindsigt i OLAF’s endelige rapport, der blev tilsendt Europa-Kommissionen, for så vidt som
               
                           —
                        
                        
                           den anfægtede afgørelse tilsidesætter artikel 15, stk. 3, i TEUF, artikel 42 i chartret og Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter
                        
                     
                           —
                        
                        
                           sagsøgeren burde have haft aktindsigt i OLAF’s endelige rapport, da debetnotaen blev udstedt, og afgørelsen om inddrivelse ved modregning truffet, for fuldt ud at kunne udøve sin ret til forsvar
                        
                     
                           —
                        
                        
                           Kommissionen burde have overholdt nationale betingelser for aktindsigt i de dokumenter, som en negativ afgørelse er støttet på
                        
                     
                           —
                        
                        
                           princippet om fremsendelse af undersøgelsesrapporter og af Kommissionens undersøgelser var blevet fastsat i tilskudsaftalen
                        
                     
                           —
                        
                        
                           Kommissionen ville under alle omstændigheder kunne offentliggøre et dokument ved at udelade visse dele.
                        
                     
         
               4.
            
            
               Fjerde anbringende om, at der ikke er noget form for retsgrundlag for den anfægtede afgørelse og følgelig om tilsidesættelse af TEUF, for så vidt som
               
                           —
                        
                        
                           den anfægtede afgørelse tilsidesætter artikel 209 TEUF og de finansielle gennemførelsesforordninger nr. 966/2012 af 25. oktober 2012 og nr. 1268/2012 af 29. oktober 2012
                        
                     
                           —
                        
                        
                           den anfægtede afgørelse er ikke baseret på en fordring, der er sikker, opgjort og forfalden til betaling
                        
                     
                           —
                        
                        
                           alle de midler, som sagsøgeren har modtaget, er fuldt ud blevet brugt til at gennemføre det program, som de europæiske midler blev tildelt til, i overensstemmelse med artikel 14 i bilag 2 til tilskudsaftalen »Grant Contract«.